

PROJEKTS uz 04.06.2025.

domē: 11.06.2025.

sagatavotājs: Guna Cielava

ziņotājs: Edvīns Šēpers

**Par dzīvokļa īpašuma Kanāla ielā 66-2, Alderos, izsoles rezultātu apstiprināšanu**

Ādažu novada pašvaldības dome izskatīja elektronisko izsoļu vietnē <https://izsoles.ta.gov.lv> 20.05.2025. sagatavotu aktu Nr. 4067794/0/2025-AKT (turpmāk – Akts) par pašvaldības nekustamā īpašuma Kanāla ielā 66-2, Alderos, Ādažu pagastā, Ādažu novadā, kadastra numurs 8044 900 1458 (turpmāk - Īpašums), kura sastāvā ietilpst dzīvoklis (platība 29,1 m2), 2903/10816 domājamās daļas no daudzdzīvokļu mājas (kadastra apzīmējums 8044 014 0110 001) un zemes (ar zemes vienības kadastra apzīmējumiem 8044 014 0110 un 8044 014 0111), pārdošanu izsolē ar augšupejošu soli. Akts apstiprināts Pašvaldības mantas iznomāšanas un atsavināšanas komisijas (turpmāk – Komisija) 20.05.2025. sēdē (prot. Nr. ĀNP/1-7-14-2/25/16).

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Īpašums tika nodots atsavināšanai ar domes 22.03.2023. lēmumu Nr. 97 “Par pašvaldības dzīvokļu īpašumu atsavināšanu Iļķenē, Alderos un Ādažos”.
2. Īpašuma tirgus novērtējumu veica sertificēts vērtētājs SIA “Latio” (reģistrācijas Nr. 41703000843) un tā tirgus vērtība vērtēšanas dienā 03.03.2025. noteikta 13 400,00 *euro*.
3. Ar domes 27.03.2025. lēmumu Nr. 122 “Par dzīvokļa īpašuma Kanāla ielā 66-2, Alderos, nosacītās cenas apstiprināšanu” Īpašumam izsoles sākumcena noteikta 13 400,00 *euro.*
4. Īpašuma izsoles noteikumi Nr. ĀNP/1-7-14-1/25/11 (turpmāk – Izsoles noteikumi) tika apstiprināti ar Komisijas 07.04.2025. lēmumu (prot. Nr. 25/11).
5. Sludinājums par Īpašuma izsoli, tai skaitā, Publiskas personas mantas atsavināšanas likuma 12. pantā paredzētā informācija, 15.04.2025. tika publicēta pašvaldības tīmekļvietnē <https://www.adazunovads.lv/lv/izsolu-katalogs/nekustama-ipasuma-kanala-iela-66-2-alderos-adazu-pag-adazu-nov-elektroniska-izsole> un 17.04.2025. – izdevumā "Latvijas Vēstnesis" (oficiālās publikācijas [Nr. OP 2025/76.IZ37](https://www.vestnesis.lv/op/2025/76.IZ37?search=on)), kā arī paziņojums par izsoli tika izlikts labi redzamā vietā pie Īpašuma.
6. Īpašuma elektroniskā izsole sākās 17.04.2025. plkst. 13.00 un noslēdzās 19.05.2025. plkst. 13.09. No Akta izriet, ka izsolei bija autorizēti seši dalībnieki un SIA “Jauns” (reģ. Nr. 40203349531) ar 9. soli nosolīja augstāko cenu, un, atbilstoši Izsoles noteikumu 6.2. punktam, tā atzīstama par izsoles uzvarētāju, iegūstot tiesības slēgt Īpašuma pirkuma līgumu ar tūlītēju samaksu par summu 22 400,00 *euro* (divdesmit divi tūkstoši četri simti eiro).
7. Publiskas personas mantas atsavināšanas likuma 34. panta pirmā daļa nosaka, ka izsoles rīkotājs apstiprina izsoles protokolu 7 dienu laikā pēc izsoles. Akts par Īpašuma pārdošanu izsolē ir apstiprināts ar Komisijas 20.05.2025. lēmumu (prot. Nr. ĀNP/1-7-14-2/25/16).
8. Saskaņā ar Izsoles noteikumu 6.2. punktu izsoles uzvarētājs 29.05.2025. pašvaldības kredītiestādes kontā ir samaksājis pirkuma summu 21 060,00 *euro*, tas ir, starpību starp par Īpašumu nosolīto cenu (22 400,00 *euro*) un pirms izsoles iemaksāto nodrošinājuma summu (1 340,00 *euro*).
9. Publiskas personas mantas atsavināšanas likums nosaka:
	1. 30. panta pirmā daļa - piedāvātā augstākā summa jāsamaksā par nosolīto nekustamo īpašumu divu nedēļu laikā no izsoles dienas, ja izsoles noteikumi neparedz citu termiņu; iemaksātā nodrošinājuma ([16. pants](http://likumi.lv/doc.php?id=68490#p16)) summa tiek ieskaitīta pirkuma summā;
	2. 34. panta otrā daļa - institūcija, kas organizē mantas atsavināšanu ([9. pants](http://likumi.lv/doc.php?id=68490#p9)), izsoles rezultātus apstiprina ne vēlāk kā 30 dienu laikā pēc [30. pantā](http://likumi.lv/doc.php?id=68490#p30) paredzēto maksājumu nokārtošanas;
	3. 36. panta pirmā daļa – publiskas personas mantas nosolītājs 30 dienu laikā pēc izsoles rezultātu apstiprināšanas paraksta pirkuma līgumu. Nekustamā īpašuma pirkuma līgumu atvasinātas publiskas personas vārdā paraksta lēmējinstitūcijas vadītājs.

Dome secina, ka 19.05.2025. noslēgušās Īpašuma izsoles rezultāti ir apstiprināmi.

Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 30. panta pirmo daļu, 34. panta otro daļu un 36. panta pirmo daļu, kā arī Izsoles noteikumu 6.2., 6.8. un 6.9. apakšpunktu, Ādažu novada pašvaldības dome

**NOLEMJ:**

1. Apstiprināt Ādažu novada pašvaldības mantas - nekustamā īpašuma ar kadastra numuru 8044 900 1458, kas atrodas Kanāla ielā 66-2, Alderos, Ādažu pag., Ādažu nov., 19.05.2025. noslēgušās izsoles ar augšupejošu soli rezultātus saskaņā ar aktu par nekustamā īpašuma pārdošanu izsolē Nr. 4067794/0/2025-AKT. Akts 20.05.2025. sagatavots elektronisko izsoļu vietnē  [https://izsoles.ta.gov.lv](%20https%3A//izsoles.ta.gov.lv).
2. Slēgt pirkuma līgumu par 1. punktā noteikto nekustamo īpašumu ar SIA “JAUNS”, reģ. Nr. 40203349531, juridiskā adrese: Enkuru iela 4 – 5, Alderi, Ādažu pag., Ādažu nov., LV-2164, e-pasta adrese: pastsmartinam@gmail.com) par pirkuma summu 22 400,00 *euro* (divdesmit divi tūkstoši četri simti eiro, 00 centi).
3. Pašvaldības mantas iznomāšanas un atsavināšanas komisijai 5 (piecu) darbadienu laikā pēc izsoles rezultātu apstiprināšanas publicēt pašvaldības tīmekļvietnē [www.adazunovads.lv](http://www.adazunovads.lv) 1. punktā norādīto informāciju un 10 (desmit) darbdienu laikā uzaicināt SIA “JAUNS” (reģ. Nr. 40203349531) noslēgt Īpašuma pirkuma līgumu.
4. Pašvaldības Centrālās pārvaldes Juridiskajai un iepirkumu nodaļai trīs nedēļu laikā pēc šī lēmuma pieņemšanas sagatavot parakstīšanai 2. punktā noteikto līgumu.
5. Pašvaldības Nekustamā īpašuma nodaļai veikt īpašuma tiesības pārejas noformēšanu zemesgrāmatā no pašvaldības uz SIA “JAUNS” (reģ. Nr. 40203349531).
6. Pašvaldības izpilddirektora vietniecei nodrošināt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Izsniegt norakstus:

NĪN, JIN, IDRV, Pašvaldības mantas iznomāšanas un atsavināšanas komisijai, pastsmartinam@gmail.com -@

*Cielava, 27343916*